વેસુમાં ગૌતમબુદ્ધ નગર સોસાયટીમાં રહેતા અને મૂળ મહારાષ્ટ્રના અકોલાના વતની કાશીરામભાઇ ખરડેનો 6 વર્ષીય પુત્ર તનય મંગળવારે બપોરે પોતાના ઘરે સીડી પ્લેયરના રિમોટ સાથે રમતો હતો. અઠવાગેટ પાસે આવેલી મરાઠી માધ્યમની શાળામાં ધોરણ-1માં અભ્યાસ કરતો તનય રિમોટનો સેલ મોઢામાં નાખતા તેને ગળી ગયો હતો. રિમોટનો સેલ ગળી ગયેલા તનયને ઉબકા શરૃ થઇ ગયા હતા. તનયને ઉબકા શરૃ થતા તેણે માતા અવંતીકાબેનને જાણ કરી હતી. અવંતિકાબેન તેને સારવાર માટે નવી સિવિલ હોસ્પિટલમાં લાવ્યા હતા. ત્યાં તનયના પેટમાંથી સેલને બહાર કાઢવા સારવાર શરૂ કરવામાં આવી હતી. તેના પેટની સોનોગ્રાફી કરતા પેટના મધ્ય ભાગમાં રિમોટનો સેલ દેખાયો હતો. સેલ પેટના મધ્યભાગમાં હોવાથી ડોક્ટરોએ તનયને જમવાની મનાઇ કરી હતી.